**OBRAZLOŽENJE FINANCIJSKOG PLANA OSNOVNE ŠKOLE MIRKA PEREŠA**

**ZA RAZDOBLJE OD 2016. DO 2018. GODINE**

1. **Sažetak djelokruga rada proračunskog korisnika**

Osnovna škola Mirka Pereša škola je sa dugom tradicijom odgoja i obrazovanja učenika osnovnoškolske dobi. Prvi podaci o redovitom osnovnom školovanju na području Kapele potječu iz školskih spomenica od kojih je najstarija iz 1832. godine. Školska je zgrada u početku bila smještena u blizini crkve, a kasnije premještena na mjesto školskog vrta. Bila je drvena. Godine 1854. sagrađena je školska zgrada sredstvima vjernika. Nova školska zgrada sagrađena je 1967.godine i dograđena 2005. godine.

Danas Osnovnu školu Mirka Pereša pohađa 221 učenik raspoređenih u 18 razrednih odjela. Osim u matičnoj, nastava se odvija i u pet područnih škola.

Nastava je organizirana u jednoj smjeni u vremenu od 8.00 do 14.05 sati u petodnevnom radnom tjednu (subote su neradne). Osim redovite nastave naši učenici pohađaju izbornu nastavu te dodatnu i dopunsku nastavu.

Osim za redovito osnovno školovanje naša zgrada koristi se i za redovito izvođenje programa predškole za djecu u godini prije polaska u 1.razred. Sredstva za organizaciju i odvijanje programa predškole osigurava Općina Kapela (plaća, doprinosi i putni trošak djelatnika) te MZOŠ (didaktičko opremanje i stručno usavršavanje djelatnika).

1. **Obrazloženje programa rada školske ustanove**

Prioritet škole je odgoj i redovito obrazovanje naših učenika, a isto se ostvaruje:

* poticanjem učenika na izražavanje svojih sposobnosti, kreativnosti i talenata kroz redovitu nastavu, natjecanja, izvannastavne aktivnosti, razne projekte i priredbe
* život škole nastoji se obogatiti uređenjem, integriranim danima, izvanučioničkom i terenskom nastavom, natjecanjima u sportskim aktivnostima, priredbama i sudjelovanjem u kulturnom i javnom životu škole;
* uključivanje roditelja i učenika u život i rad škole;

Naše jake strane su:

* dobra školska klima
* obrazovan i stručan nastavni kadar
* suradnja u razrednim i učiteljskim vijećima
* složan kolektiv
* spremnost za promjene i izazove
* spremnost roditelja na suradnju
* želja za afirmacijom škole

1. **Zakonske i druge podloge na kojima se zasniva program rada škole:**

* Zakon o odgoju i obrazovanju u osnovnoj i srednjoj školi
* Zakon o ustanovama
* Zakon o proračunu (NN, br. 87/08.), Pravilnik o proračunskim klasifikacijama (NN, br. 26/10.) i Pravilnik o proračunskom računovodstvu i računskom planu (NN, br. 114/10. i 31/11.)
* Godišnji plan i program rada osnovne škole Mirka Pereša za školsku godinu 2015./2016.
* Školski kurikulum za školsku godinu 2015./2016.

**4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (GPP i školski kurikulum) prema planu i programu koje je donijelo Ministarstvo znanosti, obrazovanja i športa. Vertikala usklađivanja ciljeva i programa MZOS-a - jedinice lokalne (regionalne) samouprave – školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

1. **Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Osnovnoj školi Mirka Pereša kao priroritet i dalje ostaje osnovnoškolsko obrazovanje te odgoj naših učenika. U sljedeće tri godine nastojat ćemo podići kvalitetu nastave na što višu razinu, i to stalnim usavršavanjem učitelja i stručnih suradnika, podizanjem materijalnih i drugih uvjet, prema našim mogućnostima.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbi i manifestacija.

*Pokazatelji uspješnosti*

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2016.** | **Ciljana vrijednost 2017.** | **Ciljana vrijednost 2018.** |
| Povećanje broja školskih projekata | Poticanje učenika na izražavanje kreativnosti i sposobnosti. | broj | 150 | škola | 200 | 220 | 220 |
| Povećanje broja učenika uključenih u projekte | broj | 220 | škola | 180 | 200 | 220 |
| Uključivanje učenika u rad školske zadruge | broj | 200 | škola | 150 | 170 | 200 |

Tijekom narednog razdoblja nastojat će se pojačati suradnja između roditeljskog doma i škole kroz zajedničke aktivnosti (biciklijada, uređenje okolišra i škola i sl).

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Osnovne škole Mirka Pereša su MZOS (državni proračun) i Županija Bjelovarsko-bilogorska.

Iz državnog proračuna u 2016. godini ostvarit će se 4.401.900,00 kn prihoda, a isti se iznos očekuje i 2017. te 2018. godine.

Iz županijskog proračuna u 2016.godini ostvarit će se 302.972,00 kn kao i 2017. i 2018. godine.

Iz proračuna Općine Kapela u 2016. godini planirano je ostvariti 41.400,00 kn kao i u sljedećim godinama.

Prihodi roditelja za topli obrok, izlete učenika i osiguranja učenika planiramo ostvariti u iznosu od 110.000,00 kn.

Prihodima iz državnog proračuna predviđeno je financiranje:

* rashoda za zaposlene (plaće, doprinosi na plaće, jubilarne nagrade, darovi, otpremnine, pomoći) u iznosu od 4.401.900,00 kn (i 2017. i 2018.) s tim da nije predviđena promjena broja zaposlenih

Prihodima iz županijskog proračuna predviđeno je financiranje:

* materijalnih rashoda u iznosu od 302.972,00 kn (i 2017. i 2018. godine).

1. **Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

U odnosu na školsku godinu 2014./2015. ove godine bilježimo manji broj učenika na našem upisnom području. Ove godine domaćin smo županijskog natjecanja u vjeronauku što u potpunosti financiraju škole sudionici (prehrana učenika) i županija, ali sredstva nisu prikazana ni na prihodovnoj ni na rashodovnoj strani jer u ovome trenutku ne znamo o kojemu je broju učenika riječ.

U narednom će se razdoblju posvetiti veća pažnja informatizaciji (nabava računala, projekt e Dnevnik), učeničkom zadrugarstvu kao i stručnom usavršavanju zaposlenika škole.

Ravnateljica:

AnamarijaTuškan